Czartoryski

Czartoryski 	Czartoryski
 	
 	
Klan: 	Beyzym (med bueskytte til hest)
Etnicitet: 	Redanisk med temerisk og kislevittisk indflydelse
Etymologi: 	Czartorysk borg
Relaterede familier:	Khovanskij, Korecki, Olelkowicz, Sakalauskas, Sanguszko, Sieniawski
Ejendomme: 	Czartorysk borg, Gołuchów borg, Jurbol gods, Klevan gods, Puławy by, Sieniawa gods, Uświat gods, Wilanów gods, Zhukiv borg
Czartoryski er navnet på en familie af adelige magnater kendt som Familia, der regnes blandt de mest hæderkronede slægter i Temerien-Redanien. Familien er af redanisk-kislevittisk herkomst og kan spores tilbage til de sagnomspundne redaniske storhertuger gennem storhertug Algirdas’ tredje søn Mykolas, der blev fyrste af borgen Czartorysk ved Nemunasfloden. Slægtens ætlinger kan herigennem titulere sig som fyrster og fyrstinder, hvilket ikke er almindeligt blandt de formelt lige temeriske szlachta. Czartoryskierne har i mange århundreder levet en forholdsvis tilbagetrukken tilværelse, men er i de seneste generationer ekspanderet voldsomt i velstand, status og magt takket været en række begavede medlemmer og opportune arvelodder. Familien anvender beyzym-klanens våbenskjold, der er tæt knyttet til Redaniens heraldiske rytter. Dens motto er Bądź co bądź (lad ske, hvad der vil ske).
Slægtens ambitioner er blevet vækket under fyrst Kazimierz Czartoryski, kastellan af Zhukiv, der gennem sin moder arvede omfattende ejendomme, der tidligere havde tilhørt den nu uddøde slægt Sieniawski. Han giftede sig med Henryka Lubomirska, datter af Temeriens Skatmester, og skabte sammen med deres fire børn, Paweł, Józef, Cecylia og Konstancja den berømte ‘familia’, der udgør kerne i slægtens politiske bestræbelser. Familien ledes af brødrene fyrst Paweł Kazimierz Czartoryski, Redaniens hofmarskal og fyrst Józef Aleksander Czartoryski, vojvod af Santok, som støttes af deres søster fyrstinde Cecylia Bogdana Czartoryska, den magtfulde verenanske ypperstepræstinde i Svarog. Czartoryskiernes familia har også fundet en meget magtfuld allieret i svogeren Stanisław Waldemar Poniatowski, vojvod af Malbork og medlem af den magtfulde galindiske magnatfamilie Poniatowski, der er gift med søsteren Konstancja Wiktoria Czartoryska. Familia er blevet betegnelsen for en bredere politisk fraktion, der i modsætning til flertallet af magnaterne søger at styrke og centralisere rigets centralmagt.
== Berømte medlemmer ==
* Fyrst Mykolas (c. 740 4E), herre til Czartorysk
* Fyrst Kazimierz Czartoryski (214 – 280 5E), storhertugelig ceremonimester og kastellan af Zhukiv
* Fyrst Paweł Kazimierz Czartoryski (237 5E –), storhertugelig hofmarskal
* Fyrstinde Cecylia Bogdana Czartoryska (239 5E –), ypperstepræstinde for Verena
* Fyrst Józef Aleksander Czartoryski (240 5E –), vojvod af Santok
* Fyrstinde Konstancja Wiktoria Czartoryska (245 5E –), hustru til Stanisław Poniatowski
Category:Magnateria
Category:Temerien/Redanien
Category:Redanien
Category:Adelshuse